Vyote ving'aavyo sio dhahabu

VYOTE VING'AAVYO SIO DHAHABU.

Hii methali ina maana kuwa, sio kila kitu kionekanacho kizuri nje ,ni
kizuri ndani.

Hapo zama za kale ,paliishi mwanamke mmoja katika Kijiji chetu. Baba
yake alijulikana kama mzee Ronny. Mwanamke mwenyewe alitambuliwa kama
Asha . Mzee Ronny kwa kawaida yake aliamka asubuhi kutafuta kazi ya
kijungujiko. Angalau familia yake ipate cha kuweka kinywani. Asha mara
mingi alikuwa shuleni katika chuo kikuu. Asha alisomea katika chuo kikuu
cha Nairobi. Mara mingi alikuja nyumbani wakati wa likizo ya disemba.
Alisomea udaktari katika chuo hicho.

Asha alipokuwa katika mwake wake wa tatu, alianza kuwasumbua wavyele
wake. Licha ya baba yake kumlipia karo, aliendelea kumsumbua. Wanakijiji
nao walikuwa na matumaini makubwa kuwa Asha angesoma na kufaulu katika
maisha yake. Hata pia vijana wa kijiji waliogopa maana walifahamu kuwa
Asha angeolewa na mtu aliyesoma naye katka chuo kikuu. Hilo
lilisababisha wao kumpa heshima yake. Hawakumkaribia kamwe. Kama ilivyo
desturi, Asha angekuja nyumbani huku akiwa ananan'gara Sana. Alivalia
aina tofauti ya nguo. Yeye kurudia nguo ilikuwa nadra Sana.Wazazi wake
walichoka na tabia yake mbaya .

Shule zilipofunguliwa katika awamu ya pili ya mwaka wa tatu , baba yake
aliamua kumtembelea shuleni mwake. Safari yake ilianza saa mbili asubuhi
kuelekea chuoni humo. Chuo hiki kilikuwa umbali wa kilomita ishirini .
Angetumia muda wa saa moja na nusu kufika chuoni humo. Gari aliloabiri
lilienda kwa mwendo wa kasi . Mzee Ronny alifika katika chuo hicho saa
nne asubuhi. Aliamua kuwasiliana na mtoto wake kutumia rununu
yake.Alpompigia mara ya kwanza, hawakueleana kwa sababu ambayo
haikujulikana . Mzee alipojaribu kumpigia mara ya pili,simu yake ilikuwa
imefungwa. Hakumpata. Kitumbua kiliingia mchanga. Mzee alifikiria afanye
nini. Yeye alikuwa mgeni sehemu hii na hamjui yeyote isipokuwa mwana
wake.

Mzee Runny alipokuwa amekata tamaa, ghafla alipata ujumbe mfupi kutoka
kwa mwana wake. Alisema tafadhali nipigie simu. Baba yake bila kupoteza
muda alimpigia simu mtoto wake. Waliwasiliana kwa muda wa dakika tano.
Mzee aliabiri pikipiki na kuelekea alikoishi mtoto wake. Baada ya kufika
, alikaribishwa kwenye chumba ambacho kiliaminika kuwa cha mtoto wake.
Mzee hakuketi kwanza, ila alirudisha shukrani zake kwa mola. Kwa
kumwezesha kufika salama. Chumba kilikuwa na viti viwili . Mtoto wake
alionekana mwenye wasiwasi. Baba yake alimuuliza jinsi masomo
yaliendelea. Yeye naye alijibu kuwa vyema huku akiwa ametazama chini.
Mzee Runny alishuku kuwa lazima kuna jambo baya ambalo lilikuwa
laendelea.

Ulifika wakati wa baba kuondoka. Ilikuwa saa tisa jioni. Punde si
punde,kijana mmoja aliubisha mlango. Aliingia hata kabla hajaruhisiwa
kuingia. Hakufahamu baba yake Asha alikuwa chumbani humo. Alishtuka
kumwona mgeni huyu. Alimsalimu huku akiwa amevalia sura ya wasiwasi.
Alishahabiana na Asha. Alikichukua kiti kimoja na kuketi. Bbaba yake
Asha hakumuuliza chochote . Kijana yule alianza kwa kujitambulisha. Jina
lake lilikuwa John . Na kusema kuwa alikuwa amekujia kitabu chake. Na
pia walisoma naye katika darasa moja. Baba yake aliwapa ushauri . Huku
akiwahimiza wasome kwa bidii . Masomo ndio ufunguo wa maisha. Muyafuate
maagizo yote ya walimu wenu. Ninyi ndinyi nyota yetu kwenye miaka ijayo.

Mzee Runny aliondoka chumbani huku akiwa na tumaini kubwa kuwa mtoto wao
atasoma kwa bidii. Asha na John walibaki kwenye chumba hicho huku
wakitingiza vichwa. Kama iliyokuwa mazoea yao, hawakuwa wakihudhuria
darasa. Wazazi wao walitarajia kuhitimu kwao mwaka ambao ungefuata. Mzee
Runny alifika nyumbani na kumwelezea mamake Asha jinsi anavyosoma kwa
bidii huko chuoni. Mama aliposikia hayo,alijawa na furaha tele.

Asha alikuwa msichana mwenye urembo wa ajabu. Kila alipopita mahali,
aliwavutia vijana waliokuwepo karibu. Wangeonekana wakitazama nyuma huku
shingo zikikaribia kuvunjika. Waliobahatika kumsalimu, walilala na viatu
siku hiyo. Ilikuwa nadra Sana kumpata Asha na kijana wa kijiji.
Angepatikana tu vijana aliosoma nao chuoni. Asha alifika mwaka wa nne
katika chuo kikuu akaanza kubugia pombe. Alishirikiana na John ambaye
aliaminika kuwa rafiki wake wa shuleni. Wazazi wake hawakufahamu
chochote. Walikuwa na tumaini kuwa mtoto wao angehitimu mwaka huo. Huko
shuleni Kila mwanaume angeuona urembo wa Asha na kumkaribia.

USiku mmoja, Asha aliwaalika wanaume wawili bila kujua wangefika wakati
mmoja. Mmoja wao alipofika alifululiza mpaka kitandani na kulala naye
Asha. Waliendelea kulala pamoja kwa muda wa dakika thelathini. Punde si
punde, mlango ulibishwa. Asha aliufungua mlango huo huku akiwa ameogopa.
Mwanaume huyo aliingia kwa fujo kana kwamba alijua kuna mwingine hapo
ndani. Aliketi kwenye kiti kama ilivyo desturi yake. Aliyelala naye
hakuamka . Aliyeketi alikua na uchovu mwingi na alihitaji kulala. Asha
alimwambia kuwa hajihisi kulala naye hio siku. Mwanaume huyo aliposkia
hivo alikunja sura yake. Alikasirika Sana. Alisema kuwa lazima angelala
usiku huo.

Baada ya muda mfupi , mwanaume huyo alielekea kwenye kitanda ili alale.
Alipofika huko , hakuyaamini macho yake. Alishtushwa na kile
alichokiona. Hakutarajia. Mwanaume aliyelala aliamka huku akipiga miayo.
Walitazamana kwa macho kwa takriban muda wa dakika tatu bila kuongea
chochote.Aliyelala aliamka na kumrukia aliyekuwa kwa kiti. Vurugu
ilianza kwa kishindo. Asha alishindwa afanye aje kwa vile hangeweza
kuwatenganisha. Hao wanaume walipigana kwa muda mrefu huku damu
ikiwatoka. Baada ya muda mrefu, majirani walikuja na kuwatengenisha.

Baada ya kuwatengenisha, waliondoka na kumuacha Asha. Wakati wa kuhitimu
ulipowadia, Asha hakuwa na kuyaelezea wazazi wake. Hakuwa akihudhuria
madarasa. Hangeweza kuhitimu kwa vile hakuwa akisoma . Wenzake
walihitimu na alama ya juu lakini yeye hakuweza.

Baba na mama yake walihuzunisha sana. Hawakujua wafanye aje kwa vile
karo yao ilikuwa imeharibiwa. Maji yakimwagika hayazoleki. Baada ya muda
mfupi , Asha alienda kupima Hali yake ya mwili na kupata kuwa alikua
ameambukizwa na virusi vya HIV. Hakuamini macho yake. Habari hii
iliwafikia wazazi wake . Habari hizi ziliwadhoofisha wazazi wake. Asha
alikuja nyumbani na kugonjeka kwa muda murefu mno. Afya yake iligeuka na
kuwa mbaya. Sura yake ya urembo ilichuchuka na kuwa mbaya zaidi .

Wanakijiji hawakuyaamini macho yao. Hi haijutarijiwa . Kila mtu
alitumaini kuwa Asha angefaulu maishani mwake . Lakini hayo hayakutimia.
Ilikuwa Kama ndoto ya mchana.

Baada ya kuugua kwa muda wa miaka miwili, Asha aliaga . Kutokana na
virusi vya UKIMWI. Wapendwa wake walihuzunisha sana. Urembo na maarifa
mema yaligeuka kuwa Moshi ulioisha.

Kwa kweli sio Kila king'aacho ni dhahabu .